ΚΑΝΟΝΙΣΜΟΣ (ΕΟΚ) αριθ. 2560/92 ΤΗΣ ΕΠΙΤΡΟΠΗΣ της 2ας Σεπτεμβρίου 1992 που τροποποιεί τον κανονισμό (ΕΟΚ) αριθ. 1062/87 για τις διατάξεις εφαρμογής και τα μέτρα απλούστευσης του καθεστώτος κοινοτικής διαμετακόμισης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 222/77 του Συμβουλίου της 13ης Δεκεμβρίου 1976 σχετικά με την κοινοτική διαμετακόμιση (1), όπως τροποποιήθηκε τελευταία από τον κανονισμό (ΕΟΚ) αριθ. 474/90 (2), και ιδίως το άρθρο 57,

Εκτιμώντας:

ότι ο κανονισμός (ΕΟΚ) αριθ. 1062/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2920/90 (4), περιλαμβάνει, ιδίως, ειδικές διατάξεις όσον αφορά την εγγύηση-

ότι είναι σκόπιμο, αφενός, να προσαρμοστούν αυτές οι διατάξεις στην πρόσφατη ανάπτυξη των μεταφορών ορισμένων κατηγοριών εμπορευμάτων που παρουσιάζουν αυξημένους κινδύνους όσον αφορά την κάλυψη των δασμών και άλλων επιβαρύνσεων κατά την εισαγωγή που ενδεχομένως οφείλονται, και, αφετέρου, να γίνουν τροποποιήσεις σ' αυτές με σκοπό να τις καταστήσουν περισσότερο δεσμευτικές-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κυκλοφορίας Εμπορευμάτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο τίτλος ΙΙ "Διατάξεις περί εγγυήσεων" του κανονισμού (ΕΟΚ) αριθ. 1062/87 τροποποιείται ως εξής:

1. Μετά τους όρους "συνολική εγγύηση", παρεμβάλλεται το ακόλουθο κείμενο:

"Ποσό εγγύησης

Άρθρο 11γ

Όταν η συνολική εγγύηση προορίζεται να καλύψει ενέργειες εξωτερικής κοινοτικής διαμετακόμισης που αφορούν εμπορεύματα εισαγόμενα στην Κοινότητα του καταλόγου που εμφαίνεται στο παράρτημα VII του παρόντος κανονισμού, το ελάχιστο επίπεδό της καθορίζεται σύμφωνα με τις παρακάτω λεπτομέρειες:

1. η συνολική εγγύηση καθορίζεται σε ποσό τουλάχιστον 100 000 Ecu-

2. οι αρμόδιες αρχές των κρατών μελών έχουν την ευχέρεια να καθορίσουν τη συνολική εγγύηση σε ποσό μικρότερο από το ποσό που αναφέρεται στην παράγραφο 1 για τα πρόσωπα:

α) που είναι εγκατεστημένα στο κράτος μέλος όπου παρέχεται η εγγύηση-

β) που χρησιμοποιούν μη ευκαιριακά το καθεστώς της κοινοτικής διαμετακόμισης-

γ) που έχουν οικονομική κατάσταση η οποία τους επιτρέπει να ανταποκρίνονται στις υποχρεώσεις που έχουν αναλάβει και

δ) που δεν έχουν διαπράξει σοβαρή παράβαση στην τελωνειακή και δημοσιονομική νομοθεσία.

Ωστόσο, το ποσό της συνολικής εγγύησης δεν μπορεί, σε καμία περίπτωση, να είναι μικρότερο των 50 000 Ecu.

Σε περίπτωση εφαρμογής της παρούσας παραγράφου, το τελωνείο εγγύησης θέτει στο τετραγωνίδιο 7 του πιστοποιητικού εγγύησης που αναφέρεται στο άρθρο 12 μία από τις παρακάτω μνείες:

- aplicacion del punto 2 del articulo 11 quater del Reglamento (CEE) no 1062/87

- anvendelse af artikel 11c, nr. 2, i forordning (EOF) nr. 1062/87

- Durchfuehrung von Artikel 11c, Ziffer 2 der Verordnung (EWG) Nr. 1062/87

- εφαρμογή του άρθρου 11γ σημείο 2 του κανονισμού (ΕΟΚ) αριθ. 1062/87

- application of Article 11 (c), point 2 of Regulation (EEC) No 1062/87

- application de l'article 11 quate, point 2 du reglement (CEE) no 1062/87

- applicazione dell'articolo 11 quater, punto 2 del regolamento (CEE) n. 1062/87

- toepassing van artikel 11 quater, punt 2, van Verordening (EEG) nr. 1062/87

- aplicacao do ponto 2 do artigo 11o C do Regulamento (CEE) no 1062/87

3. στην περίπτωση που το ποσό που αναφέρεται στο πιστοποιητικό εγγύησης δεν είναι επαρκές για να καλύψει το ποσό των δασμών και άλλων επιβαρύνσεων που ενδεχομένως απαιτούνται για τη σχετική ενέργεια διαμετακόμισης, απαιτείται συμπληρωματική εγγύηση που αντιστοιχεί στη διαφορά μεταξύ των δύο ποσών που αναφέρονται παραπάνω."

2. Το κείμενο του άρθρου 18 παράγραφος 2 αντικαθίσταται από το ακόλουθο κείμενο:

"2. Όταν, λόγω ειδικών περιπτώσεων, μία μεταφορά εμπορευμάτων παρουσιάζει αυξημένους κινδύνους και για το λόγο αυτό η εγγύηση των 7 000 Ecu είναι ανεπαρκής, το τελωνείο αναχώρησης απαιτεί μεγαλύτερη εγγύηση με τη μορφή ενός πολλαπλασίου των 7 000 Ecu, που είναι αναγκαία για την εγγύηση της ποσότητας των εμπορευμάτων που θα αποσταλούν."

Άρθρο 2

Το κείμενο του παραρτήματος VII αντικαθίσταται από το παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την δέκατη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων και το ενωρίτερο την 1η Αυγούστου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Σεπτεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 38 της 9. 2. 1977, σ. 1. (2) ΕΕ αριθ. L 51 της 27. 2. 1990, σ. 1. (3) ΕΕ αριθ. L 107 της 22. 4. 1987, σ. 1. (4) ΕΕ αριθ. L 279 της 11. 10. 1990, σ. 20.

ΠΑΡΑΡΤΗΜΑ

"ΠΑΡΑΡΤΗΜΑ VII

ΚΑΤΑΛΟΓΟΣ ΤΩΝ ΕΜΠΟΡΕΥΜΑΤΩΝ Η ΜΕΤΑΦΟΡΑ ΤΩΝ ΟΠΟΙΩΝ ΕΝΔΕΧΕΤΑΙ ΝΑ ΕΠΙΦΕΡΕΙ ΑΥΞΗΣΗ ΤΗΣ ΚΑΤ' ΑΠΟΚΟΠΗΝ ΕΓΓΥΗΣΗΣ

1 2 3 Δασμολογική διάκριση του εναρμονισμένου συστήματος Περιγραφή εμπορευμάτων Ποσότητες που αντιστοιχούν στο κατ' αποκοπή ποσό των 7 000 Ecu ex 01.02 Βοοειδή ζωντανά, άλλα από τα αναπαραγωγής καθαρής φυλής 4 000 kg ex 01.04 Προβατοειδή ή αιγοειδή ζωντανά, άλλα από τα αναπαραγωγής καθαρής φυλής 6 000 kg 02.01 Κρέατα βοοειδών, νωπά ή διατηρημένα με απλή ψύξη 2 000 kg 02.02 Κρέατα βοοειδών, κατεψυγμένα 3 000 kg 02.04 Κρέας προβατοειδών ή αιγοειδών, νωπό διατηρημένο με απλή ψύξη ή κατεψυγμένο 3 000 kg ex 02.10 Κρέας βοοειδών, αλατισμένο ή σε άρμη, αποξεραμένο ή καπνιστό 3 000 kg 04.02 Γάλα και κρέμα γάλακτος, συμπυκνωμένα ή με προσθήκη ζάχαρης ή άλλων γλυκαντικών 5 000 kg 04.05 Βούτυρο και άλλες λιπαρές ουσίες του γάλακτος 3 000 kg 04.06 Τυριά και πηγμένο γάλα για τυρί 3 500 kg ex 09.01 Καφές, μη καβουρντισμένος, έστω και χωρίς καφεΐνη 3 000 kg ex 09.01 Καφές, καβουρντισμένος, έστω και χωρίς καφεΐνη 2 000 kg 09.02 Τσάι 3 000 kg ex 16.01 Λουκάνικα, σαλάμια και παρόμοια, από κρέας, παραπροϊόντα σφαγίων ή αίμα κατοικιδίων χοιροειδών 4 000 kg ex 16.02 Άλλα παρασκευάσματα και κονσέρβες κρεάτων, παραπροϊόντα σφαγίων ή αίματος κατοικιδίων χοιροειδών 4 000 kg ex 16.02 Άλλα παρασκευάσματα και κονσέρβες κρεάτων, παραπροϊόντων σφαγίων ή αίματος βοοειδών 3 000 kg ex 21.01 Εκχυλίσματα, αποστάγματα ή συμπυκνώματα καφέ 1 000 kg ex 21.01 Εκχυλίσματα, αποστάγματα ή συμπυκνώματα τσαγιού 1 000 kg ex 21.06 Παρασκευάσματα διατροφής που δεν κατονομάζονται ούτε περιλαμβάνονται αλλού, περιεκτικότητας κατά βάρος σε λιπαρές ύλες που προέρχονται από το γάλα ίσης ή ανώτερης του 18 % 3 000 kg 22.04 Κρασιά από νωπά σταφύλια, στα οποία περιλαμβάνονται και τα εμπλουτισμένα με αλκοόλη κρασιά- μούστος σταφυλιών άλλος από αυτόν που αναφέρεται στη διάκριση 20.09 15 hl 22.05 Βερμούτ και άλλα κρασιά από νωπά σταφύλια, παρασκευασμένα με τη βοήθεια φυτών ή αρωματικών ουσιών 15 hl ex 22.07 Αιθυλική αλκοόλη μη μετουσιωμένη, με κατ' όγκο αλκοολικό τίτλο 80 % vol ή περισσότερο 3 hl ex 22.08 Αιθυλική αλκοόλη μη μετουσιωμένη, με κατ' όγκο αλκοολικό τίτλο λιγότερο του 80 % vol 3 hl ex 22.08 Αποστάγματα, λικέρ και άλλα οινοπνευματώδη ποτά 5 hl ex 24.02 Τσιγάρα 70 000 τεμάχια ex 24.02 Πουράκια 60 000 τεμάχια ex 24.02 Πούρα 25 000 τεμάχια ex 24.03 Καπνός για κάπνισμα 100 kg ex 27.10 Λάδια από πετρέλαιο ελαφρά και μεσαία και πετρέλαιο εσωτερικής καύσης (gas-oil) 200 hl 33.03 Αρώματα και κολόνιες 5 hl"